
	Comisia pentru buget, finanţe şi bănci
	
	Bucureşti,        
Nr. 22/ 97/ 16.03.2010


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Acordului de Garanţie dintre România şi Banca Europeană de Investiţii, semnat la Bucureşti la 21 ianuarie 2010, privind garantarea în proporţie de 80% a obligaţiilor aferente Contractului de finanţare dintre Banca Europeană de Investiţii şi S.C.Ford România S.A. în valoare de 400.000.000 euro pentru modernizarea fabricii de automobile de la Craiova, cu care comisia noastră a fost sesizată în fond cu adresa Biroului Permanent nr. PL.75 din 16 martie 2010.
	PREŞEDINTE,

Ştefan Viorel

RAPORT

asupra proiectului de Lege pentru ratificarea Acordului de Garanţie  dintre România şi Banca Europeană de Investiţii, semnat la Bucureşti la 21 ianuarie 2010, privind garantarea în proporţie de 80% a obligaţiilor aferente Contractului de finanţare dintre Banca Europeană de Investiţii şi S.C.Ford România S.A. în valoare de 400.000.000 euro pentru modernizarea fabricii de automobile de la Craiova.
Cu adresa nr.PL.x. 75 din 16 martie 2010, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege  pentru ratificarea Acordului de Garanţie dintre România şi Banca Europeană de Investiţii, semnat la Bucureşti la 21 ianuarie 2010, privind garantarea în proporţie de 80% a obligaţiilor aferente Contractului de finanţare dintre Banca Europeană de Investiţii şi S.C.Ford România S.A. în valoare de 400.000.000 euro pentru modernizarea fabricii de automobile de la Craiova.
La întocmirea raportului s-a avut în vedere avizul favorabil al Consiliului Legislativ, cu observaţii şi propuneri, trimis cu adresa nr.124/18.02.2010.
Proiectul are ca obiect de reglementare ratificarea Acordului de Garanţie  dintre România şi Banca Europeană de Investiţii, semnat la Bucureşti la 21 ianuarie 2010, privind garantarea în proporţie de 80% a obligaţiilor aferente Contractului de finanţare dintre Banca Europeană de Investiţii şi S.C.Ford România S.A. în valoare de 400.000.000 euro pentru modernizarea fabricii de automobile de la Craiova.

Acordul reprezintă o înţelegere internaţională, convenită între România, pe de o parte şi o instituţie financiară internaţională, pe de altă parte, care, prin conţinutul său, nu intră sub incidenţa Legii nr.590/2003 privind tratatele, ci îi sunt aplicabile prevederile Ordonanţei de  urgenţă a Guvernului nr.64/2007 privind datoria publică, aprobată cu modificări şi completări prin Legea nr.109/2008, cu modificările şi completările ulterioare, urmând a fi supus ratificării printr-un act normativ cu putere de lege.
În luna martie 2008 Ford Motor Company US a achiziţionat, pentru suma de 57 mil.EUR, 72,4% din acţiunile Automobile Craiova S.A.
Cu toate că, industria construcţiilor auto a fost puternic afectată în contextul crizei financiare globale, S.C Ford România S.A.urmăreşte continuarea investiţiei şi lansarea liniei de produse noi, în condiţiile asumate prin contractul de privatizare. Pentru realizarea investiţiei din România, compania Ford Europa a negociat cu BEI un pachet financiar în valoare de 400 mil.EUR. BEI acordă împrumuturile cu condiţia garantării acestora de către statul român şi respectiv statul german.
Împrumutul de la BEI are o durată de 5 ani, iar împrumutul poate opta pentru condiţii de dobândă fixă sau variabilă stabilite la bancă la fiecare tragere, precum şi pentru rambursare în tranşe începând cu anul 2 de la data fiecărei trageri sau într-o singură rată începând cu anul 3 de la data tragerii.
Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 32 deputaţi, din totalul de 34 membri ai comisiei.

Raportul comisiei a fost adoptat cu majoritate  de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
În urma dezbaterii proiectului de Lege  pentru ratificarea Acordului de Garanţie dintre România şi Banca Europeană de Investiţii, semnat la Bucureşti la 21 ianuarie 2010, privind garantarea în proporţie de 80% a obligaţiilor aferente Contractului de finanţare dintre Banca Europeană de Investiţii şi S.C.Ford România S.A. în valoare de 400.000.000 euro pentru modernizarea fabricii de automobile de la Craiova, în şedinţa din data de 16 martie 2010, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de iniţiator.
	PREŞEDINTE,

Ştefan Viorel
	SECRETAR,

Iuliu Nosa


Consilier parlamentar:
Luminiţa Ghiorghiu

